Zápisnica
zo 6. riadneho zasadnutia Obecného zastupiteľstva vo Vinohradoch nad Váhom
konaného dňa 4.11.2013.
sp.č: 489/2013						Vinohrady nad Váhom, dňa 5.11.2013

Prítomní: podľa prezenčnej listiny ( 6 )
Ospravedlnení: Bc. Katarína Kuklová, Mária Glogovská 
Overovatelia: Eva Pavlovičová, Ing. Marek Fačkovec
Zapisovateľka: Eliška Kečkešová

1. Otvorenie
     Starostka obce privítala všetkých prítomných poslancov na zasadnutí obecného zastupiteľstva a prítomných hostí. Skonštatovala, že obecné zastupiteľstvo je uznášaniaschopné. 

2. Schválenie programu, určenie zapisovateľa a overovateľov zápisnice

      Za overovateľov zápisnice určila poslankyňu Evu Pavlovičovú a  Ing. Mareka Fačkovca. Za zapisovateľku určila pani Elišku Kečkešovú. Navrhla doplniť bod 3 o vystúpenie Ing. Milana Chudého, a vymeniť medzi sebou bod 4 a 5.
Poslanci prijali uznesenie: 
Uznesenie č. 54/2013
Obecné zastupiteľstvo vo Vinohradoch nad Váhom
schvaľuje
doplnený a navrhnutý program:
1.	Otvorenie
2.	Schválenie programu, určenie zapisovateľa a overovateľov zápisnice
3.	a) Kontrola plnenia uznesení 
b) Vystúpenie Ing. Milana Chudého
4.	Žiadosť občana
5.	Urbanistická štúdia – lokalita za Urbánkom
6.	Správy hlavného kontrolóra obce o vykonaných kontrolách
7.	Dodatok č.3/2013 k VZN č. 5/2009 o miestnom poplatku za komunálne odpady a drobné stavebné odpady
8.	Rôzne
9.	Záver 
Hlasovanie:
Za: 5	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla,)
Proti: 0
Zdržal sa: 0

3. Kontrola plnenia uznesení 
a)
     Hlavný kontrolór obce informoval poslancov o plnení prijatých uznesení. Podľa informácii hlavného kontrolóra uznesenie č. 50/2013 – týkajúce sa schválenia zriadenia bezoplatného vecného bremena s právom uloženia a údržby inžinierskych sietí v prospech Ľubomíra Hudáka a manž. Moniky sa plní. Starostka pripravuje zmluvu.    
Uznesenie č. 55/2013
Obecné zastupiteľstvo vo Vinohradoch nad Váhom
berie na vedomie
informáciu o plnení uznesenia č.50/2013 zo dňa 9.9.2013. 
Hlasovanie:
Za: 6	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla, Igor Remenár )
Proti: 0
Zdržal sa: 0

b) Vystúpenie Ing. Milana Chudého

     Ing.Milan Chudý informoval poslancov o výsledkoch šetrenia poškodenia listov viniča rastovým herbicídom. Predložil zápisnicu zo zasadnutia komisie, ktorá bude uložená na obecnom úrade k nahliadnutiu. Poďakoval sa poslancom a starostke za zriadenie dočasnej komisie a vyčlenené finančné prostriedky z rozpočtu na laboratórne rozbory.
     V predloženej zápisnice sú fotografie poškodeného viniča, záznamy o odberoch a výsledky laboratórnych rozborov. Na základe šetrenia bolo zistené, že poškodzovateľom je pán M. Bulejko. Podľa laboratórnych  výsledkov škodca použil látku MCPA a 2,4D a pri použití nedodržal bežné postupy. Výšku škody sa nedalo zistiť nakoľko je po vegetácii – hrozno je obrané. Súdnou cestou sa to nebude riešiť, ostatní poškodení to vzdali.
     Ing. Chudý navrhuje, aby bol pán M. Bulejko pozvaný a bol oboznámený s tým čo spôsobil.
Starostka navrhuje postúpiť to na riešenie Komisii pre verejný poriadok a susedské vzťahy, ktorá by pozvala poškodzovateľa a poškodeného.
Poslanec Milan Kukla navrhuje, aby to riešilo obecné zastupiteľstvo.
Poslankyňa Eva Pavlovičová navrhuje pozvať pána M. Bulejka na budúce zasadnutie a oboznámiť ho s tým čo spôsobil postrekmi.
Starostka povedala, že pán M. Bulejko by mal byť najskôr informovaný o tom čo spôsobil a potom ho môžeme predvolať na zasadnutie. Proces, ktorý tu navrhujú nie je zákonný, nemôže riešiť obec, škoda nevznikla obci ale občanom. Avšak v záujme predchádzania takýmto javom môže komisia tento skutok prerokovať za účasti pána M. Bulejka. 
Ing. Marek Fačkovec navrhuje, aby komunikoval poškodený s poškodzovateľom.
Ing. Emil Čech sa priklonil k návrhu starostky a súhlasí postúpiť to na riešenie Komisii pre verejný poriadok a susedské vzťahy, ktorá  predvolá pána M. Bulejka a informuje ho o spôsobenej škode a navrhne opatrenia.
Poslanci po diskusii prijali nasledovne uznesenia:     

Uznesenie č. 56/2013
Obecné zastupiteľstvo vo Vinohradoch nad Váhom    
berie na vedomie 
informáciu Ing. Milana Chudého o výsledku šetrenia poškodenia viniča hroznorodého úletom rastovým herbicídom. 
Hlasovanie:
Za: 6	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla, Igor Remenár )
Proti: 0
Zdržal sa: 0

Uznesenie č. 57/2013
Obecné zastupiteľstvo vo Vinohradoch nad Váhom
schvaľuje
aby skutočnosť poškodenia viniča hroznorodého úletom rastovým herbicídom riešila  Komisia pre verejný poriadok a susedské vzťahy za účasti pravdepodobného poškodzovateľa porastu viniča.
Hlasovanie:
Za: 4	( Ing. Emil Čech, Ing. Marek Fačkovec, Eva Pavlovičová, Igor Remenár )
Proti: 0
Zdržal sa: 2	(Ing. Martin Chudý, Milan Kukla )

Starostka poďakovala Ing. Milanovi Chudému za poskytnuté informácie.

4. Žiadosť občana

    Poslanci spolu s pozvánkou dostali aj žiadosť Ing.Ľubomíra Králika, v ktorej žiada o umožnenie vstupu na svoj pozemok cez  pozemok obce – miestny cintorín.
     Slovo dostal Ing. Králik, ktorý oboznámil poslancov so situáciou s pozemkami. Pán Lefant – sused žiadateľa- nechce povoliť vstup na pozemok Ing. Králika cez svoj pozemok.
     Starostka nesúhlasí s prechodom na pozemok cez miestny cintorín, je to pietne miesto a to má svoju dôstojnosť. Navrhuje odložiť žiadosť z rokovania a postúpiť ju na dôkladne prešetrenie Komisii pre verejný poriadok a susedské vzťahy.  
Poslanci prijali uznesenie:
Uznesenie č. 58/2013
Obecné zastupiteľstvo vo Vinohradoch nad Váhom
odkladá
žiadosť Ing. Ľubomíra Králika o umožnenie vstupu na svoj pozemok cez pozemok obce (miestny cintorín) z rokovania a postupuje ju na prešetrenie Komisii pre verejný poriadok a susedské vzťahy.  
Hlasovanie:
Za: 5	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Igor Remenár )
Proti: 0
Zdržal sa: 1	(Milan Kukla )

5. Urbanistická štúdia – lokalita za Urbánkom

     Starostka privítala na zasadnutí obecného zastupiteľstva Ing. Annu Halabrínovú, vedúcu odd. ÚpaSP MsÚ Sereď a Ing. arch. Ľubomíra Nešťáka, projektanta urbanistickej štúdie „Obytný súbor IBV Za Urbánkom“.
Materiál týkajúci sa urbanistickej štúdie – lokality za Urbánkom dostali poslanci na preštudovanie elektrickou poštou.
K tejto urbanistickej štúdie je potrebné prijať uznesenie.
Ing. arch.Ľubomír Nešťák  oboznámil poslancov so štúdiou. Je naplánovaných 13 rodinných domov. Domy budú prízemné, postavené z ľahkých materiálov. Statik bude vychádzať z geologického prieskumu, ktorý dal zrealizovať investor. Každý rodinný dom bude mať odtokovú rúru, z ktorej bude dažďová voda odvedená prostredníctvom samostatnej podzemnej siete do jestvujúceho odvodňovacieho žľabu.
Všetky vyjadrenia sú kladne. Zohľadnený je aj dom pána Liptáka, okolo ktorého bude vybudovaná súkromná komunikácia investora. Komunikácia bude široká 4,5 m a od oplotenia bude vzdialená po oboch stranách 2m. 
Starostka prečítala navrhnuté uznesenie.
Po diskusii poslanci prijali:    
Uznesenie č. 59/2013
Obecné zastupiteľstvo vo Vinohradoch nad Váhom
a)berie na vedomie
urbanistickú štúdiu „Obytný súbor IBV za Urbánkom“, ktorá bola vypracovaná na spodrobnenie územného plánu obce v súlade so záväznou časťou Územného plánu obce Vinohrady nad Váhom.
b) súhlasí
aby urbanistická štúdia bola podkladom pre územné rozhodovanie.
Hlasovanie:
Za: 6	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla, Igor Remenár )
Proti: 0
Zdržal sa: 0

6.Správy hlavného kontrolóra o vykonaných kontrolách

     Hlavný kontrolór obce informoval poslancov o výsledku kontroly plnenia rozpočtu obce na I. polrok 2013. Správu o kontrole poslanci dostali elektrickou poštou.
Poslanci prijali uznesenie:
Uznesenie č. 60/2013
Obecné zastupiteľstvo vo Vinohradoch nad Váhom
berie na vedomie
správu hlavného kontrolóra obce Vinohrady nad Váhom o plnení rozpočtu za 1. polrok 2013.
Hlasovanie:
Za: 6	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla, Igor Remenár )
Proti: 0
Zdržal sa: 0

7. Dodatok č. 3/2013 k VZN č.5/2009 o miestnom poplatku za komunálne odpady a drobné stavebné odpady

     Poslanci dostali  návrh dodatku č. 3/2013 k VZN č. 5/2009 o miestnom poplatku za komunálne odpady a drobné stavebné odpady spolu s komentárom k dodatku elektronickou poštou. 
     Starostka vysvetlila poslancom, že v pôvodnom VZN č.5/2009 nie sú sadzby v súlade so zákonom č.582/2004 Z.z., z toho dôvodu je vypracovaný dodatok č.3/2013. Sadzby sú určené na osobu a zostávajú nezmenené s tým, že bude poskytnutá úľava.
Starostka navrhuje v dodatku v § 9b bod 2 doplniť: 6 a viac členná domácnosť úľava 80,23 EUR. V § 10 bod 3 opraviť: Poplatníci s trvalým pobytom v obci môžu uhradiť vyrubený poplatok prostredníctvom SIPO. Účinnosť dodatok nadobúda od 1.1.2014.
Poslanci prijali uznesenie:
Uznesenie č. 61/2013
Obecné zastupiteľstvo vo Vinohradoch nad Váhom
sa uznáša
na dodatku č.3/2013 k VZN č. 5/2009 o miestnom poplatku za komunálne odpady a drobné stavebné odpady s predloženými zmenami s tým, že v § 9b bod 2 sa doplní: 6 a viac členná domácnosť úľava 80,23 EUR,
§ 10 bod 3 znie: Poplatníci s trvalým pobytom v obci môžu uhradiť vyrubený poplatok prostredníctvom SIPO. 
Účinnosť nadobúda od 1.1.2014.
Hlasovanie:
Za: 6	( Ing. Emil Čech, Ing. Marek Fačkovec, Eva Pavlovičová, Ing. Martin Chudý, Milan Kukla, Igor Remenár )
Proti: 0
Zdržal sa: 0

8. Rôzne
Sú podané 2 projekty – Program obnovy dediny - na detské ihrisko v areáli ZŠ.
Projekt na knižnicu- dostali sme finančné prostriedky na zakúpenie kníh do knižnice.

ZsVS – starostka sa zúčastnila na valnom zhromaždení, kde bolo navrhnuté obciam predať majetok západoslovenskej vodárenskej spoločnosti. Hodnota majetku k 31.12.2013 je 152023,00 EUR. Zatiaľ nie je ošetrené Športová ulica a Čerpacia stanica.

Akcie obce – 16. – 20. 9.2013  starostka pre žiakov ZŠ uskutočnila tematický výklad k materiálom týkajúcich sa 900.výročia prvej písomnej zmienky o našej obci.
4.,5.,a 6. 10.2013 sa konala v MOS výstava ručných prác.
12.10.2013 sa konala v telocvični základnej školy akcia pre dôchodcov- Mesiac úcty k starším. 
Pripravujú sa akcie- 30.11.2013 sa v MOS bude konať mariášový turnaj.
5.12.2013 – štvrtok –  bude obecný Mikuláš, obec zakúpi mikulášske balíčky.
7.12.2013 – Vianočné trhy – budú sa konať v MOS od 10,00 hod. do 20,00 hod.. Bude zabezpečená kapustnica, punč, vianočný stromček. Občania môžu predávať svoje výrobky.

Ukončenie projektu z úradu práce, na základe ktorého boli zamestnaný na obci dvaja občania Dušan Šipkovský a Miloš Plavocký na dobu 6 mesiacov.
Čo sa týka opravy cesty, pán Haršány sľúbil opravu po 10.11.2013.
Pripravuje sa rozpočet na rok 2014. Starostka navrhla zahrnúť do rozpočtu finančné prostriedky na výstavbu chodníka od pošty k obchodu Jednota.
Osvetlenie v obci- starostka navrhla urobiť prieskum, zabezpečiť obstarávanie a osloviť   firmu, ktorá prezentovala svoju firmu ako druhá. 
Poslanci súhlasia s vypracovaním projektu.
 
Osvetlenie cintorína-  starostka navrhuje umiestniť dve svetla pred vstupom na cintorín a jedno  svetlo na stĺp  v areáli cintorína.

9.Záver
     Starostka obce poďakovala prítomným poslancom za účasť a ukončila zasadnutie obecného zastupiteľstva.

Overovatelia:
Eva Pavlovičová		...............................................
Ing. Marek Fačkovec		...............................................

Zapísala: Eliška Kečkešová

Ing. Eva Hanusová
    starostka obce